Jun 15,2015
శుభ సూచికలతో లాభాల్లోకి..
ముంబయి: దేశీయ పారిశ్రామిక ఉత్పత్తిలో పెరుగుదల, ఆహార ద్రవ్యోల్బణం తగ్గడం, సగటు కంటే మెరగైన వర్షపాతం నమోదు అవ డం తదితర శుభ పరిణామాల నేపథ్యంలో మార్కెట్లు సోమవారం లాభాలలో నడిచాయి. ప్రభుత్వం ప్రకటించిన గణాంకాలు చాలా ప్రోత్సాహకరంగా ఉడడంతో పాటు వర్షాలు బాగా పడుతున్నందున 'రిజర్వు బ్యాంకు ఆఫ్‌ ఇండియా' తదుపరి ద్రవ్య పరపతి సమీక్షలో వడ్డీరేట్లను తగ్గించే అవకాశాలున్నాయన్న వార్తలతో మార్కెట్లలో సెంటిమెంట్‌ బలపడింది. ఈ మంచి పరిణామాల ఫలితంగా ఉదయం నుంచే మార్కెట్లు లాభాల్లో నడిచాయి. మంచి జోరు మీద కనిపించిన మార్కెట్లు మధ్యాహ్నం తరువాత గ్రీస్‌ భయాల నేపథ్యంలో కొంత నెమ్మదించాయి. మంచి షేర్లు తక్కువ ధరల వద్ద ట్రేడ్‌ అవుతున్నందున వాటిని మదుపరులు చేజి క్కించుకొనేందుకు ఆసక్తి చూపారు.
ఈ అంశం కూడా మార్కెట్లు పెరగడానికి బాగా తొడ్పడింది. ఫలితంగా బీఎస్‌ఈ సూచీ సెన్సెక్‌ 161.25 పాయింట్ల మేర పెరిగి 26,586.55 పాయింట్ల వద్ద నిలిచింది. మరోవైపు నేషనల్‌ స్టాక్‌ ఎక్స్ఛేంజీ ఎన్‌ఎస్‌ఈ సూచీ నిఫ్టీ కూడా 31 పాయింట్లు బలపడి 8,013.90 వద్ద స్థిర పడింది. నిఫ్టీ 8000 సైకలాజికల్‌ మార్కును నిలబెట్టుకుంది. మార్కెట్‌ విస్తృతి ఆరోగ్యకరంగానే కనిపించింది. ఆటోస్టాక్‌లకు మంచి డిమాండ్‌ కనిపించింది. బీఎస్‌ఈలో 1440 షేర్లు పెరిగాయి. 1207 వాటాలు కుంగాయి. 141 స్క్రిప్‌లలో ఎలాంటి హెచ్చుతగ్గులు నమోదు అవలేదు. బీఎస్‌ఈ టర్నోవర్‌ రూ.2345 కోట్లుగా నమోదు అయింది. అంతకు ముందు సెషన్‌లో ఇది రూ.2204.75 కోట్లుగా ఉంది. మిడ్‌క్యాప్‌ ఇండెక్స్‌ 1.14 పాయింట్లు, స్మాల్‌ క్యాప్‌ సూచీ 44.62 పాయింట్ల మేర కుంగాయి. బీఎస్‌ఈ ఆటో సూచీ 1.12 శాతం పెరిగింది. ఆరోగ్య రంగ సూచీ (0.96%), చమురు-సహజ వాయు సూచీలు (0.87%) ఎగిశాయి.
మీ స్నేహితులకు రికమెండ్ చెయ్యండి